A **TÁMOP-2.3.4.A-13/1 pályázat könnyített elbírálású,** így lehetséges volt, hogy a gyakornok személye legkésőbb a Támogatói Okirat kiállítását követő 60 napon belül kerülhessen kiválasztásra. Amennyiben a pályázó a pályázat benyújtásakor a kitöltő programban a "Gyakornok neve" helyett a "Gyakornok" menüpontot választotta, **úgy nem volt kötelező minden vonatkozó adat kitöltése, pl. az OKJ szám kitöltése sem.**

Azonban legkésőbb a **Támogatói Okirat kézhezvételét követő 75. napon kötelezően be kell nyújtani a gyakornokok foglalkoztatására vonatkozó összesítő nyilatkozatot,** amely tartalmaz minden olyan adatot, amit a pályázat benyújtásakor a kitöltő program "Gyakornok adatai" menüpontban kellett megadni és ellenőrizhető belőle a gyakornok alkalmazásának jogosultsága.

A pályázati útmutató 13. oldal C1.1. bekezdés 1.pontja leírja: „olyan fiatal, aki **nappali** rendszerű iskolai **oktatásban szerezte első iskolai rendszerű középszintű** (középfokú, OKJ-s) **szakképesítését**”

Az alábbi táblázat szemlélteti, hogy az 54, 55-ös OKJ szakmák nem középszintűek a szakképesítési szint meghatározás szerint.

|  |  |  |  |  |
| --- | --- | --- | --- | --- |
|  |  | régi OKJ  meghatározás | új OKJ  meghatározás | |
| OKJ  szám | iskolai szint | szakképesítés szint (ISCED) | | |
| 52 | közép | középszintű (4CV) | | felső középfokú (4) |
| 54 | közép | emeltszintű (4CV) | | emeltszintű (4) |
| 55 | közép | felsőfokú (5BCV) | | emeltszintű (4) |
|  |  |  |  |  |